Произходът на Вафен-СС може да бъде проследен от създаването на група от 280 – 300 мъже, които служат като телохранители на Хитлер. Създадени са от него поради опасенията му от размера и силата на СА (). Фактът, че СА са част от партията преди Хитлер да застане начело, и собствените му амбиции не му гарантират тяхната лоялност. Затова той чувства нуждата от въоръжен ескорт, който да му е изцяло предан. Това води до създаването на СС. След като прекарва тринадесет месеца в затвора (от пет годишната присъда, дадена му заради Бирения пуч през 1923 г.), той вижда още по-голяма нужда от телохранители и СС заема своето място в нацистката йерархия.